text: Ny energi til elbiler
  24 august 2010 kl. 08.34
  De vil det i Hedensted. Kommunens planer om at ligge nummer et, hvad angår el-biler, kan nu ses i bybilledet.
  En stander ved rådhuset og en i Juelsminde. Hedensted Kommune har netop fået monteret to elladestandere, der kan oplade elbiler.
   
  Det er endnu et skridt i retningen mod, at Hedensted skal være fremme i skoen, når det kommer til elbiler.
   
  Ladestanderne skal i første omgang være til fri afbenyttelse for kommunens borgere - ganske gratis. 
  &#8722; Det er nogle utrolig flotte standere, og jeg glæder mig til at se flere af dem rundt i vores kommune. Forhåbentlig kan de blive startskuddet til udbredelsen af elbiler i vores kommune, siger Kirsten Terkilsen, borgmester i Hedensted Kommune.
  